Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 1. Továbbra is kérjük az Országgyûlést, hogy vizsgáltassa meg a gyülekezésrõl szóló 1989. évi III. törvény olyan
Paragraph Index: 343

3. A hajléktalanná válás megelõzése és a hajléktalanság hátrányos jogkövetkezményeinek felszámolása érdekében változatlanul javasoljuk az Országgyûlésnek, hogy visszatérõen vizsgálja meg a témával kapcsolatos tapasztalatokat és a lehetséges intézkedéseket tegye meg. 2.6. Jogszabály-véleményezési tevékenység 2.6.1. Törvénytervezetek Az állampolgári jogok országgyûlési biztosa és általános helyettese – az adatvédelmi biztostól eltérõen – nem rendelkeznek törvényben biztosított feladatkörrel a jogszabálytervezetek véleményezésére, illetve észrevételezésére. Egyes jogszabályok tervezeteit, az elõkészítést végzõk azonban törvényi kötelezettség nélkül is megküldték részükre. Elõfordult, hogy az országgyûlési biztos, illetve általános helyettese vizsgálatuk eredményeként, ajánlásukban valamely jogszabály megalkotását, módosítását vagy kiegészítését kezdeményezték. A jogszabályok tervezeteit az érintett szervek többnyire annak bizonyítékaként küldték meg az Országgyûlési Biztos Hivatalának, hogy az ajánlásnak eleget tettek. Ezeket a tervezeteket az országgyûlési biztos, illetve általános helyettese általában abból a szempontból vizsgálták, hogy az ajánlás eredményeként született normaszöveg alkalmas lehet-e a vizsgálatok során feltárt alkotmányos visszásságok orvoslására és jövõbeni megelõzésére. Volt példa arra is, hogy azon jogszabályok tervezeteit, amelyek egyes alkotmányos jogok gyakorlati megvalósulását szabályozzák, ezért a jogalanyok széles körét érintik, a jogszabály-elõkészítésért felelõs szervek a közigazgatási körözés során az Országgyûlési Biztos Hivatalának is megküldték. A jogszabálytervezetek véleményezésekor az országgyûlési biztos és általános helyettese – a vizsgálataik során szerzett jogalkalmazási tapasztalataikra támaszkodva – a normaszövegben rejlõ esetleges alkotmányos visszásságok veszélyére hívták fel a kodifikációt végzõk figyelmét. Azon jogszabálytervezetek esetében, amelyekrõl vizsgálati tapasztalatokkal nem rendelkeztek, nem tettek észrevételeket. Az országgyûlési biztos, illetve általános helyettesének egyetértése nem feltétele a jogszabálytervezetek elfogadásának, illetve hatálybalépésének. Ezért fenntartották a jogot arra, hogy az általuk véleményezett jogszabály hatálybalépését követõen feltárt esetleges alkotmányos visszásságok megszüntetésére – ajánlásaikban – javaslatot tegyenek azok módosítására. Az országgyûlési biztos, illetve általános helyettese az általuk véleményezett jogszabálytervezetek további sorsát illetõen azt tapasztalták, hogy észrevételeiket az érintett szervek megfontolták, és a normaszövegek átdolgozása során többnyire hasznosították.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes